འདི་འདྲ་འདུག་པ་ལ་བསམ་ན་བོད་ཡིག་ཐོག་མར་བཟོས་རྗེས་ཀྱི་དུས་ཡུན་མི་རིང་བ་ཞིག་ན་དབུ་ཁྱུད་ཀྱི་འབྲི་སྲོལ་ཐོན་འདུག་ཀྱང་།སྐབས་དེ་ཤེད་ཙམ་དུ་ཚད་ལྡན་གཅིག་གྱུར་གྱི་འབྲི་ཚུལ་ཞིག་མེད་པར་ཡིག་མཁན་སོ་སོའི་འདོད་མོས་ལྟར་ཡིན་པ་གསལ་པོར་རྟོགས་ཐུབ།འབྲི་ཚུལ་མི་འདྲ་བ་དེ་དག་ལས་ཐད་ཀར་འབྲི་བའི་སོགས་ནི་རྡོ་བརྐོས་དང་དྲིལ་བུ།ཤིང་ཁྲམ་བཅས་ཀྱི་ཡིག་རྙིང་རྣམས་ལ་ཡོང་བ་ཤས་ཆེ་ལ།སྟེང་འོག་སློག་ནས་འབྲི་བ་སོགས་ནི་ཏུན་ཧོང་གི་ཤོག་དྲིལ་ཕལ་མོ་ཆེའི་འབྲི་རྒྱུན་ལ་སྣང་བ་སོགས་མི་འདྲ་བའི་ཁྱད་པར་ཡང་རང་ལག་ཏུ་ཡོད་པའི་དཔྱད་གཞི་ཐར་ཐོར་འདི་དག་ལས་མཐོང་།ཕྱིས་སུ་ཡི་གེའི་འབྲི་རྒྱུན་མང་དུ་དར་ཞིང་འཕེལ་རྒྱས་ཆེར་ཕྱིན་པ་དང་།ཁྱད་པར་དུ་ཤིང་དཔར་གྱི་སྲོལ་དར་བ་ནས་བཟུང་རིམ་བཞིན་དབུ་ཁྱུད་ཀྱི་འབྲི་ཚུལ་ཡང་བརྡ་མཚོན་རྟགས་ཤད་གཞན་དང་འདྲ་བར་འཐུས་ཚང་དང་གཅིག་གྱུར་ཅན་དུ་གྱུར་བར་མངོན།ཡི་གེ་གང་ཞིག་འབྲི་བའི་མགོར་དབུ་ཁྱུད་འདི་ཉིད་ཐོག་མར་འབྲི་བའི་སྲོལ་འདི་ནི་རྒྱ་གར་གྱི་ཡི་གེ་ལ་དཔེ་མཛད་པ་ཡིན་ཏེརྒྱ་གར་གྱི་གནའ་དཔེ་དག་གི་མགོར་ཨོྃ་རིང་འདི་རྟག་ཏུ་འོང་ལ་བྲམ་ཟེ་རྣམས་ཀྱིས་འདི་ཉིད་འགངས་ཆེན་དུ་བརྩི་བ་ཡིནཞེས་མཁས་དབང་དགེ་འདུན་ཆོས་འཕེལ་ལགས་ཀྱིས་གསུངས་ལརྒྱ་དཔེའི་ཨོམ་གཟུགས་ཀྱང་འུཾ་འདི་འདྲ་བ་ཡིན་ཞེས་པ་ལ་དཔྱད་ན་དེར་དཔེ་བྱས་ནས་བོད་ཡིག་ཏུའང་སྲོལ་དེ་བཏོད་ཅིང་དར་བ་ཤིན་ཏུ་གསལ་བ་ཡིན།རྡོ་རྗེ་རྩེ་མོ་ལས།ཨོཾ་ནི་ཅི་ཞིག་ཡིན་པར་བརྗོད།།མཆོག་དང་ནོར་གཏེར་དཔལ་དང་དབྱངས།།སྐལ་བཟང་རྣམ་པར་དང་ལྡན་པ།།དམ་བཅའ་བ་དང་བཀྲ་ཤིས་དོན།།ནོར་བུ་འཛིན་པའི་སྔགས་སུབརྗོད།།ཞེས་གསུངས་བ་ལྟར་ཡིག་མགོར་ཨོཾ་གཟུགས་འབྲི་བ་ནི་བསོད་ནམས་འཕེལ་བ་དང་བར་ཆད་སེལ་བ་སོགས་བཀྲ་ཤིས་པའི་དོན་དུ་གོ་བས་དེ་ལྟར་བྱས་པར་སྣང་ངོ་།